  Виталий Пронин Ижысь «Столичный» микрорайонын усьтӥськиз школа.Элькунамы вуылӥз Россиысь лэсьтӥськонъя но ЖКХ-я министрлэн воштӥсез Наталья Антипина. Пыриськиз Ижысь «Столичный» микрорайонын школа усьтонэ. Удмуртилэн Тӧроез Александр Соловьев но Москваысь куно Наталья Антипина нырысь ик котырскизы выль микрорайонэтӥ. Отын 11 корка ӝутэмын ни, ужа нылпи сад, ӝоген ӧсъёссэ усьтоз искусствоосъя школа.Выль шор ёзо школаез усьтон шоркарын улӥсьёс понна бадӟым шумпотон луиз. Чакламын со 825 дышетскисьлы, узырмытэмын туала куронъёслы тупась дышетскон тӥрлыкен.«Столичный» микрорайонэ школа пуктэмын Россиысь вуэм коньдонэн. Дышетскон тӥрлык басьтонлы 150 миллион манет ватсаз республика.Школаын  огшоры программая но, куд-ог предметъёсты муромытыса но дышетозы. Та понна чакламын нимысьтыз классъёс. Нош урокъёс бере нылпиосты возьмалозы на 5 лабораториос: дизайнъя, издательской ужъя, театръя, крезьгуръя но телестудия. Усьтӥськозы 17 спортклубъёс: фитнесъя, капчи атлетикая, теннисъя, баскетболъя но мукет.Сергей Захаров Туспуктӥз А. Поздеев Теги: Удмуртиезазинтон  